title: Решение на Надзорния орган на ЕАСТ № 394/11/COL от 14 декември 2011 година за осемдесет и трето изменение на процесуалните и материалноправните норми в областта на държавните помощи чрез въвеждане на нова глава относно прилагането от 1 януари 2012 г. на правилата за държавни помощи към мерките за подкрепа на банки в контекста на финансовата криза

text:
               24.10.2013

               BG

               Официален вестник на Европейския съюз

               L 282/72

         РЕШЕНИЕ НА НАДЗОРНИЯ ОРГАН НА ЕАСТ
   № 394/11/COL
   от 14 декември 2011 година
   за осемдесет и трето изменение на процесуалните и материалноправните норми в областта на държавните помощи чрез въвеждане на нова глава относно прилагането от 1 януари 2012 г. на правилата за държавни помощи към мерките за подкрепа на банки в контекста на финансовата криза
   НАДЗОРНИЯТ ОРГАН НА ЕАСТ („ОРГАНА“),
   като има предвид, че:
   Съгласно член 5, параграф 2, буква б) от Споразумението за надзор и съд Органът публикува уведомления или насоки по въпроси, които се разглеждат в Споразумението за ЕИП, ако това се предвижда изрично в това споразумение или в Споразумението за надзор и съд или ако Органът сметне това за необходимо,
   На 1 декември 2011 г. Европейската комисия прие Съобщение относно прилагането от 1 януари 2012 г. на правилата за държавни помощи относно мерките за подкрепа на банки в контекста на финансовата криза (1),
   Това съобщение е от значение и за Европейското икономическо пространство.
   Следва да се осигури еднакво прилагане на правилата за държавната помощ на ЕИП в цялото Европейско икономическо пространство в съответствие с целта за еднородност, посочена в член 1 от Споразумението за ЕИП.
   Съгласно точка II от глава „ОБЩИ ПОЛОЖЕНИЯ“ на стр. 11 от приложение XV към Споразумението за ЕИП Органът приема след консултация с Комисията актове, съответстващи на тези, приети от Европейската комисия.
   Органът се консултира с Европейската комисия и държавите от ЕАСТ чрез писма от 2 декември 2011 г. по този въпрос,
   ПРИЕ НАСТОЯЩОТО РЕШЕНИЕ:
   Член 1
   Насоките за държавните помощи следва да бъдат изменени чрез въвеждане на нова глава относно прилагането от 1 Януари 2012 г. на правилата за държавни помощи към мерките за подкрепа на банки в контекста на финансовата криза.
   Новата глава се съдържа в приложението към настоящото решение.
   Член 2
   Само текстът на английски език на настоящото решение е автентичен.

      Съставено в Брюксел на 14 декември 2011 година.

            За Надзорния орган на ЕАСТ

         Oda Helen SLETNES

            Председател

         Sverrir Haukur GUNNLAUGSSON

            Член на колегиума

      (1)  ОВ C 356, 6.12.2011 г., стр. 7.

      ПРИЛОЖЕНИЕ

         ПРИЛАГАНЕТО ОТ 1 ЯНУАРИ 2012 Г. НА ПРАВИЛАТА ЗА ДЪРЖАВНИ ПОМОЩИ КЪМ МЕРКИТЕ ЗА ПОДКРЕПА НА БАНКИ В КОНТЕКСТА НА ФИНАНСОВАТА КРИЗА

      1.   Въведение

                  (1)

                  От началото на световната финансова криза през есента на 2008 г. Надзорният орган на ЕАСТ („Органът“) издаде четири набора от насоки, (1) в които се предоставени подробни указания относно критериите за съвместимост на държавната подкрепа за финансовите институции (2) с изискванията на член 61, параграф 3, буква б) от Споразумението за Европейското икономическо пространство („Споразумението за ЕИП“). Главите от въпросните насоки са: прилагането на правила за държавна помощ към мерки, взети във връзка с финансовите институции в контекста на настоящата световна финансова криза (3) („Насоки за банките“); рекапитализацията на финансови институции в условията на настоящата финансова криза: ограничаване на помощта до необходимите минимални равнища и предпазни мерки срещу излишното нарушаване на конкуренцията (4) („Насоки за рекапитализацията“); обработването на обезценените активи в банковия сектор на ЕИП (5) („Насоки за обезценените активи“) и относно връщане на жизнеспособността и оценка на мерките за преструктуриране във финансовия сектор според правилата за държавна помощ (6) („Насоки за преструктуриране“). В три от тези четири набора от насоки — насоките за банковия сектор, за рекапитализацията и за обезценените активи, се определят предварителните условия за съвместимост на основните видове помощ, отпускани от държавите от ЕАСТ – гаранции за задължения, рекапитализации и мерки за освобождаване от активи, а в насоките за преструктуриране подробно се представят конкретните специфични характеристики, които даден план за преструктуриране (или план за жизнеспособност) трябва да съдържа в специфичния контекст на държавните помощи, свързани с кризата, отпускани на банки въз основа на член 61, параграф 3, буква б) от Споразумението за ЕИП.

                  (2)

                  На 2 март 2011 г. Органът прие пети набор от Насоки относно прилагането от 1 януари 2011 г. на правилата за държавни помощи към мерките за подкрепа на банки в контекста на финансовата криза (7) („Насоки за удължаването“). Насоките за удължаването удължиха действието на Насоките за преструктуриране – единственият от четирите набори насоки, който е с посочена дата на преустановяване на действието – при променени условия до 31 декември 2011 г. Органът също така посочи в Насоките за удължаването, че счита изискванията, необходими, за да бъде одобрена държавна помощ съгласно член 61, параграф 3, буква б) от Споразумението за ЕИП, в който по изключение се разрешават помощи за преодоляването на сериозни затруднения в икономиката на държава членка на ЕС или ЕАСТ, все още за изпълнени и че Насоките относно банките, рекапитализацията и обезценените активи ще останат в сила, за да предоставят указания относно критериите за съвместимост на помощта за банки, свързана с кризата, въз основа на член 61, параграф 3, буква б) от Споразумението за ЕИП.

                  (3)

                  Усилването на напрежението на пазарите на държавен дълг, започнало през 2011 г., постави банковият сектор в ЕИП под нарастващ натиск, особено по отношение на достъпа до пазарите за срочно финансиране. „Пакетът за банковата система“, за който държавните глави или ръководителите на правителства се споразумяха на срещата си на 26 октомври 2011 г., (8) има за цел да възвърне доверието в банковия сектор чрез гаранции за средносрочно финансиране и създаване на временен капиталов буфер, представляващ 9 % капиталова адекватност от капитал с най-високо качество, след отчитане на пазарната оценка на експозициите в държавния дълг. Въпреки тези мерки Органът счита, че изискванията, необходими за одобряване на държавна помощ съгласно член 61, параграф 3, буква б), ще продължават да са изпълнени след края на 2011 г.

                  (4)

                  Затова насоките относно банките, рекапитализацията и обезценените активи ще останат в сила след 31 декември 2011 г. По същия начин времевият обхват на насоките относно преструктурирането се удължава отвъд 31 декември 2011 г. (9). Органът ще продължи да наблюдава положението на финансовите пазари и ще пристъпи към създаването на по-трайни правила за държавната помощ за възстановяване и преструктуриране на банки на основание член 61, параграф 3, буква б) от Споразумението за ЕИП, веднага щом пазарните условия позволят това.

                  (5)

                  За да се улесни прилагането на пакета за банковата система и за да се вземат предвид развитията в рисковия профил на банките от началото на кризата досега, е желателно правилата да бъдат допълнително изяснени и актуализирани в някои отношения. В настоящите насоки се определят необходимите изменения на параметрите за съвместимост на свързаната с кризата държавна помощ за банките от 1 януари 2012 г. По-специално с настоящите насоки:

                              а)

                              се допълват Насоките за рекапитализацията, като се предоставят по-подробни указания за гарантиране на адекватна доходност за капиталови инструменти, които не носят фиксиран доход;

                              б)

                              се обяснява как Органът ще извършва пропорционална оценка на дългосрочната жизнеспособност на банките в контекста на пакета за банковата система; както и

                              в)

                              се въвежда изменена методика, за да се гарантира, че таксите, платими за гаранции по банкови задължения, са достатъчни, за да ограничат съответната помощ до минимум, с цел да се гарантира, че в методиката се взема предвид по-голямата напоследък разлика между банковите спредове при суап за кредитно неизпълнение (спредовете СКН) и влиянието на спредовете СКН върху съответните държави членки на ЕАСТ.

            2.   Ценообразуване и условия за държавна рекапитализация

                  (6)

                  Насоките за рекапитализацията дават общи указания относно цената на капиталовите инжекции. Тези насоки са ориентирани главно към капиталовите инструменти, носещи фиксирано възнаграждение.

                  (7)

                  Предвид регулаторните промени и изменящата се пазарна среда Органът очаква, че в бъдеще държавните капиталови инжекции могат все по-често да бъдат във формата на акции, носещи променливо възнаграждение. Поясняването на правилата за ценообразуването на капиталовите инжекции е желателно, тъй като доходността на тези акции е под формата на (несигурни) дивиденти и капиталови печалби, което прави трудно директното оценяване ex ante на доходността на тези инструменти.

                  (8)

                  Затова Органът ще оценява доходността на тези капиталови инжекции въз основа на цената при издаването на тези акции. Капиталовите инжекции следва да се запишат при достатъчна отстъпка от цената на акция (след корекция по отношение на „ефекта на разреждане“ (10) непосредствено преди оповестяването на капиталовата инжекция, за да се даде разумна гаранция за адекватна доходност за държавата (11).

                  (9)

                  За банки, регистрирани на борсата, целевата стойност на цената на акция следва да бъде котираната пазарна цена на акции с права, еквивалентни на тези, които се дават на издаваните акции. За банки, които не са регистрирани на борсата, такава пазарна цена не съществува и държавите членки на ЕАСТ следва да използват подходящ, основан на пазара метод за оценка (включително подход за сравнение с подобна група въз основа на цена/печалба или други общоприети методики за оценка). Акциите следва да се впишат при подходяща отстъпка от тази пазарна (или основаната на пазара) цена.

                  (10)

                  Ако държавите членки на ЕАСТ запишат акции без право на глас, може да се изисква по-висока отстъпка, чийто размер следва да отразява ценовата разлика между акциите с право на глас и тези без право на глас при преобладаващите пазарни условия.

                  (11)

                  Мерките за рекапитализация трябва да съдържат подходящи стимули за банките за оттегляне на държавната помощ, колкото е възможно по-скоро. По отношение на акции с променлива доходност, ако стимулите за оттегляне са определени така, че се ограничава потенциалът за покачване на цената на акция за държавата членка на ЕАСТ, например чрез издаване на гаранции на съществуващите акционери, позволяващи им да купят новоиздадените акции от държавата на цена, която предполага разумна годишна възвращаемост за държавата, то тогава ще е необходима по-висока отстъпка, която да отрази ограничения потенциал за покачване.

                  (12)

                  Във всички случаи размерът на отстъпката трябва да отразява размера на капиталовата инжекция по отношение на съществуващия капитал от първи ред. По-голям капиталов недостиг по отношение на съществуващия капитал сочи по-голям риск за държавата и затова изисква по-висока отстъпка.

                  (13)

                  Хибридните инструменти по принцип следва да съдържат „алтернативен механизъм за плащане на купоните“, при който купоните, които не могат да бъдат платени в брой, ще бъдат платени на държавата под формата на новоиздадени акции.

                  (14)

                  Органът ще продължи да изисква от държавите членки на ЕАСТ да представят план за преструктуриране (или актуализация на съществуващ план за преструктуриране) в срок от шест месеца от датата на решението на Органа, с което се разрешава помощ за възстановяване на всяка една банка, която получава публична помощ под формата на рекапитализация или мерки за обезценени активи. Когато дадена банка е била предмет на предишно решение за помощ за възстановяване съгласно правилата, уреждащи съвместимостта на помощта за банките с член 61, параграф 3, буква б) от Споразумението за ЕИП, като част от същата операция по преструктуриране, или не, Органът може да поиска представяне на план за преструктуриране в срок по-кратък от шест месеца. Органът ще извърши пропорционална оценка на дългосрочната жизнеспособност на банките, като изцяло вземе предвид елементите, показващи, че банките могат да бъдат жизнеспособни дългосрочно без нужда от значително преструктуриране, в частност когато недостигът на капитал е свързан най-вече с криза на доверието по отношение на държавен дълг, публичната капиталова инжекция се ограничава до сумата, необходима за компенсиране на загубите, произтичащи от преоценка на държавни облигации на договарящите страни по Споразумението за ЕИП спрямо пазара в банки, които иначе са жизнеспособни, и анализът показва, че въпросните банки не са поели прекален риск при купуването на държавен дълг.

            3.   Ценообразуване и условия за държавни гаранции

                  (15)

                  Банките могат да извлекат полза от държавна гаранция за издаване на нови дългови инструменти, както обезпечени, така и необезпечени, с изключение на инструментите, които се определят като капитал. Тъй като натискът върху финансирането на банки се концентрира в пазарите на срочно финансиране, държавните гаранции по принцип следва да покриват само дълговете с падеж между една и пет години (седем години в случай на обезпечени облигации).

                  (16)

                  От началото на кризата цената на държавните гаранции е свързана със средния СКН спред на бенефициера за периода от 1 януари 2007 г. до 31 август 2008 г. Цената беше увеличена от 1 юли 2010 г., за да бъде по-добре отразен рисковият профил на отделните бенефициери (12).

                  (17)

                  За да се вземе предвид по-голямата диференциация по риск на банковите СКН спредове напоследък, формулата за ценообразуване следва да бъде осъвременена, за да се отнася и до средните СКН спредове за тригодишен период, приключващ един месец преди предоставянето на гаранциите. Тъй като увеличенията на СКН спредовете през последните години се дължат отчасти на влияния, които не са специфични за отделните банки, а именно нарастващото напрежение на пазарите на държавен дълг и цялостното нарастване на чувството за риск в банковия сектор, тази формула следва да изолира присъщия на отделните банки риск по отношение на промените в СКН спредовете на държавите членки на ЕАСТ и на пазара като цяло. Тази формула също така следва да отразява факта, че гаранциите по обезпечени облигации излагат гаранта на съществено по-нисък риск от гаранциите по необезпечен дълг.

                  (18)

                  В съответствие с принципите, посочени в параграф 17, преразгледаната формула за ценообразуване, изложена в допълнението, установява минималните такси за гаранция, които следва да се прилагат, когато държавни гаранции се предоставят на национална основа, без обединяване на гаранции между държавите членки на ЕИП. Органът ще прилага тази формула към всички държавни гаранции за банкови задължения с падеж от една година или повече, издадени на 1 януари 2012 г. или след тази дата.

                  (19)

                  Когато гаранциите покриват задължения, които не са изразени в националната валута на гаранта, следва да се прилага допълнителна такса за покриване на риска при обмен на валутите, който гарантът поема.

                  (20)

                  Когато е необходимо гаранциите да покриват дългове с падеж по-малък от една година, Органът ще продължи да прилага съществуващата формула за ценообразуване, която е изложена за справка в приложението. Органът няма да разрешава гаранции, покриващи дългове с падеж по-малък от три месеца, освен в изключителни случаи, когато тези гаранции са необходими за финансовата стабилност. В тези случаи Органът ще оценява адекватната доходност, като взема предвид необходимостта от подходящи поощрения за оттегляне на държавната помощ, колкото е възможно по-скоро.

                  (21)

                  Ако държавите членки на ЕАСТ решат да установят споразумения за обединяване на гаранции по банкови задължения, Органът ще преразгледа съответно своите насоки, за да гарантира по-специално, че се дава предимство на СКН спредове на държавите членки на ЕАСТ само до степен, до която те остават релевантни.

                  (22)

                  За да позволят на Органа да оцени на практика прилагането на преработената формула за ценообразуване, държавите членки на ЕАСТ следва да посочат при уведомлението за нови или продължени схеми за гаранции ориентировъчна такса за всяка банка, отговаряща на условията да ползва тези гаранции, въз основа на прилагане на формулата с използвани актуални пазарни данни. Държавите членки на ЕАСТ също така следва да съобщят на Органа в срок от три месеца след всяко издаване на гарантирани облигации реалната гаранционна такса, начислена при всяко издаване на гарантирани облигации.

         (1)  Насоки за прилагане и тълкуване на членове 61 и 62 от Споразумението за ЕИП и член 1 от Протокол 3 към Споразумението за надзор и съд („Насоките за държавните помощи“), приети и издадени от Органа на 19 януари 1994 г., публикувани в Официален вестник на Европейския съюз (наричан по-долу ОВ) L 231, 3.9.1994 г., стр. 1 и в Притурката за ЕИП № 32 от 3.9.1994 г., стр. 1. Насоките бяха последно изменени на 2.3.2011 г. Актуализирана версия на Насоките за държавни помощи е публикувана на уебсайта на Органа: http://www.eftasurv.int/state-aid/legal-framework/state-aid-guidelines/

         (2)  За улеснение финансовите институции в настоящия документ са наречени „банки“.

         (3)  Налице на адрес: http://www.eftasurv.int/?1=1&showLinkID=16604&1=1

         (4)  Налице на адрес: http://www.eftasurv.int/?1=1&showLinkID=16015&1=1

         (5)  Налице на адрес: http://www.eftasurv.int/?1=1&showLinkID=16585&1=1

         (6)  Налице на адрес: http://www.eftasurv.int/media/state-aid-guidelines/Part-VIII—Return-to-viability-and-the-assessment-of-restructuring-measures-in-the-financial-sector.pdf

         (7)  Налице на адрес: http://www.eftasurv.int/media/state-aid-guidelines/Part-VIII—Financial-Crisis-Guidelines-2011.pdf

         (8)  Изявление на държавните глави или ръководителите на правителства в ЕС от 26 октомври 2011 г., (http://www.consilium.europa-.eu/uedocs/cms_Data/docs/pressdata/en/ec/125621.pdf).

         (9)  В съответствие с предишната практика на Органа съществуващи или нови схеми за подпомагане на банки (независимо от инструмента за подпомагане, който съдържат: гаранция, рекапитализация, ликвидност, освобождаване от активи или др.) се удължават или одобряват само за срок от шест месеца, така че да са възможни по-нататъшни актуализации, ако такива са необходими, в средата на 2012 г.

         (10)  „Ефектът на разреждане“ може да се определи чрез използване на общоприети пазарни техники (например теоретичната цена на минали права (TERP).

         (11)  Ако държавите членки на ЕАСТ запишат издадените акции, подходяща такса за записване следва да бъде платена от издаващата институция.

         (12)  Вж. Работен документ на службите на ГД „Конкуренция“ от 30 април 2010 г. относно прилагането на правилата за държавна помощ към схемите за държавни гаранции, обхващащи банков дълг, емитиран след 30 юни 2010 г. (http://ec.europa.eu/competition/state_aid/studies_reports/phase_out_bank_guarantees.pdf).

         Допълнение

            Гаранции, покриващи дълг с падеж от една година или повече

         Гаранционната такса следва да се равнява най-малко на сумата от:

                     1)

                     основна такса от 40 базисни пункта (bp); както и

                     2)

                     основана на риска такса, равна на произведението от 40 базисни пункта и величина за риска, съставена от: i) една втора от отношението на средния петгодишен СКН спред по главен дълг на бенефициера за трите години, приключващи един месец преди датата на издаване на гарантираната облигация, към средното равнище на петгодишния индекс iTraxx Europe Senior Financials за същия тригодишен период, плюс ii) една втора от отношението между средния петгодишен СКН спред по главен дълг на всички държави членки на ЕАСТ към средния петгодишен СКН спред на държавата членка на ЕАСТ, предоставяща гаранцията, за същия тригодишен период.

               Формулата за гаранционна такса може да се запише по следния начин:

         където А е средният петгодишен СКН спред по главен дълг на бенефициера, B е средният петгодишен индекс iTraxx Europe Senior Financials, C е средният петгодишен СКН спред по главен дълг на всички държави членки на ЕАСТ и D е средният петгодишен СКН спред на държавата членка на ЕАСТ, предоставяща гаранцията.
         Средните стойности се изчисляват за трите години, приключващи един месец преди датата на издаване на гарантираната облигация.
         В случая с гаранции за обезпечени облигации гаранционната такса може да се вземе предвид само половината от таксата за риска, изчислена в съответствие с точка (2) по-горе.

            Банки без представителни СКН данни

         За банки без СКН данни или без представителни СКН данни, но с кредитен рейтинг, еквивалентният СКН спред се получава от средната стойност за пет години на СКН спредовете през същия период на определяне на рейтинговата категория на засегнатата банка въз основа на представителна извадка на големите банки в държавите членки на ЕАСТ. Надзорният орган ще оцени дали СКН данните на дадена банка са представителни.
         За банки без СКН данни и без кредитен рейтинг, еквивалентният СКН спред следва да се получи от средната стойност за пет години на СКН спредовете през същия период на извадки за категорията с най-нисък рейтинг (1), въз основа на представителна извадка на големите банки в държавите-членки. Изчисленият CDS спред за тази категория банки може да се адаптира въз основа на надзорна оценка.
         Органът ще определи представителните извадки на големите банки в държавите членки на ЕАСТ.

            Гаранции, покриващи дълг с падеж по-малко от една година

         Тъй като СКН спредовете може да не предоставят подходяща мярка за кредитния риск за дълг с падеж по-малко от една година, гаранционната такса за такъв дълг следва да бъде равна най-малко на сумата от:

                     1)

                     основна такса от 50 базисни пункта; както и

                     2)

                     такса за риска, равняваща се на 20 базисни пункта за банки с рейтинг A+ или A, 30 базисни пункта за банки с рейтинг A–, или 40 базисни пункта за банки с рейтинг по-нисък от A– или без рейтинг.

            (1)  Най-ниската категория рейтинг, която следва да се разглежда, е А, тъй като липсват достатъчно данни за категорията BBB.


title: 2013/610/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Европейската агенция за управление на оперативното сътрудничество по външните граници на държавите членки на Европейския съюз за финансовата 2011 година

text:
               16.11.2013

               BG

               Официален вестник на Европейския съюз

               L 308/324

      РЕШЕНИЕ НА ЕВРОПЕЙСКИЯ ПАРЛАМЕНТ

   от 17 април 2013 година
   относно освобождаването от отговорност във връзка с изпълнението на бюджета на Европейската агенция за управление на оперативното сътрудничество по външните граници на държавите членки на Европейския съюз за финансовата 2011 година
   (2013/610/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за управление на оперативното сътрудничество по външните граници на държавите членки на Европейския съюз за финансовата 2011 година,

               —

               като взе предвид доклада на Сметната палата относно годишните отчети на Европейската агенция за управление на оперативното сътрудничество по външните граници на държавите членки за финансовата 2011 година, придружен от отговорите на Агенцията (1),

               —

               като взе предвид препоръката на Съвета от 12 февруари 2013 г. (05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 2007/2004 на Съвета от 26 октомври 2004 г. за създаване на Европейска агенция за управление на оперативното сътрудничество по външните граници на държавите членки на Европейския съюз (4), и по-специално член 30 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0079/2013),

               1.

               Освобождава от отговорност изпълнителния директор на Европейската агенция за управление на оперативното сътрудничество по външните граници на държавите членки на Европейския съюз във връзка с изпълнението на бюджета на Агенцията за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за управление на оперативното сътрудничество по външните граници на държавите членки на Европейския съюз, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 388, 15.12.2012 г., стр. 202.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 349, 25.11.2004 г., стр. 1.

      (5)  ОВ L 357, 31.12.2002 г., стр. 72.

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ

      от 17 април 2013 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за управление на оперативното сътрудничество по външните граници на държавите членки на Европейския съюз за финансовата 2011 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската агенция за управление на оперативното сътрудничество по външните граници на държавите членки на Европейския съюз за финансовата 2011 година,

                  —

                  като взе предвид доклада на Сметната палата относно годишните отчети на Европейската агенция за управление на оперативното сътрудничество по външните граници на държавите членки за финансовата 2011 година, придружен от отговорите на Агенцията (1),

                  —

                  като взе предвид препоръката на Съвета от 12 февруари 2013 г. (05753/2013 – C7-0041/2013),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

                  —

                  като взе предвид Регламент (ЕО) № 2007/2004 на Съвета от 26 октомври 2004 г. за създаване на Европейска агенция за управление на оперативното сътрудничество по външните граници на държавите членки на Европейския съюз (4), и по-специално член 30 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0079/2013),

                  A.

                  като има предвид декларацията на Сметната палата, че е получила достатъчна увереност, че годишните отчети на Европейската агенция за управление на оперативното сътрудничество по външните граници на държавите членки на Европейския съюз („Агенцията“) за финансовата 2011 година са надеждни и че свързаните с тях операции са законосъобразни и редовни,

                  Б.

                  като има предвид, че на 10 май 2012 г. Парламентът освободи изпълнителния директор на Агенцията от отговорност във връзка с изпълнението на бюджета на Агенцията за финансовата 2010 година (6) и в резолюцията, придружаваща решението за освобождаване от отговорност, наред с другото:

                              —

                              отново заяви, че практиката на преноси на бюджетни кредити следва да бъде намалена в значителна степен и не следва да възпрепятства практиките на добро финансово управление, и изиска Агенцията да следва принципа на ежегодност в бъдеще;

                              —

                              призова Агенцията да извърши последващи проверки на отпуснатите безвъзмездни средства под формата на посещения на място;

                  В.

                  като има предвид, че общият бюджет на Агенцията за финансовата 2011 година е бил 118 200 000 EUR в сравнение с 93 200 000 EUR през финансовата 2010 година; като има предвид, че първоначалната вноска на Съюза за бюджета на Агенцията за 2011 г. е била 111 000 000 EUR в сравнение с 89 100 000 EUR през 2010 г.,

         Бюджетно и финансово управление

                  1.

                  Отчита, че бюджетът на Агенцията е бил предмет на три коригиращи бюджета, които са имали тройна цел:

                              —

                              да се въведе бюджетната позиция „Eurosur“ в рамките на дял III (Оперативни разходи),

                              —

                              да се увеличи бюджетът на Агенцията с 12 700 000 EUR в рамките на пакета за бърза реакция на събитията в Северна Африка,

                              —

                              да се включи пакет от 31 800 000 EUR под формата на бюджетни кредити за поети задължения за пакета за бърза реакция в Средиземноморието.

                  2.

                  Отбелязва, че степента на изпълнение на Агенцията по отношение на изплатените бюджетни кредити възлиза на 96 % по дял 1 (Разходи за персонал), 74 % по дял 2 (Административни разходи) и 58 % по дял III; призовава Агенцията да приложи специфични мерки, за да подобри своя процес на бюджетиране и степента на изпълнение на плащанията по отношение на административните и оперативните разходи.

                  3.

                  Изразява дълбока загриженост, че 33 % от бюджета на Агенцията за 2011 г. (38,7 милиона евро) са пренесени за 2012 г.; отбелязва, че преносите във връзка с дял III „Оперативни разходи“ са възлизали на 36 милиона евро (41 %); отбелязва, че както и през 2010 г., равнището на пренесените бюджетни кредити е прекомерно и противоречи на бюджетния принцип за ежегодност.

                  4.

                  Изразява съжаление, че в рамките на общия размер на пренесената сума Агенцията е пренесла глобални задължения в размер на 5,1 милиона евро; отбелязва, че нейният финансов регламент не предоставя ясна база за извършване на подобен пренос; осъзнава, че финансирането, което е получено в края на финансовата година, може да доведе до по-големи преноси.

         Проследяване на действията, предприети във връзка с препоръките относно процедурата по освобождаване от отговорност за финансовата 2010 година

                  5.

                  Отбелязва, че Агенцията е приела и приложила стратегия за последващ контрол през 2012 г. и е извършила три посещения на място, които покриват 9 % от извършените през 2011 г. плащания на безвъзмездни средства в размер на 73 милиона евро; приветства факта, че установеният процент грешки е бил под 1 % и че са планирани шест посещения на място през 2013 г.

                  6.

                  Отбелязва усилията на Агенцията и постоянните трудности, които тя среща в процеса на изпълнението на бюджета; отбелязва обясненията на Агенцията, че трудностите се дължат, наред с другото, на външни фактори, като например неочаквани събития на външните граници; настоятелно призовава Агенцията да продължи усилията си в тази област.

         Системи за наблюдение и контрол

                  7.

                  Осъзнава, че въпреки факта, че извършва основателни проверки, Агенцията обикновено не е изисквала подкрепяща документация, която би предотвратила риска от недопустими разходи за финансираната от нея безвъзмездна помощ за съвместни операции, проведени от държавите членки и асоциираните към Шенген държави; приветства факта, че Агенцията е приела политики, които целят да засилят предварителните проверки чрез систематично включване на изискването на подкрепяща документация.

                  8.

                  С учудване научава, че както и през 2010 г., счетоводната система на Агенцията трябва да бъде заверена от счетоводителя.

                  9.

                  Изразява съжаление, че са били установени слабости във вътрешния контрол по отношение на управлението на дълготрайните активи; изразява съжаление, че липсва процедура във връзка с разпореждането с дълготрайни активи и че физическата инвентаризация е непълна.

                  10.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 17 април 2013 г. (7) относно резултатите от дейността, финансовото управление и контрола на агенциите.

         (1)  ОВ C 388, 15.12.2012 г., стр. 202.

         (2)  ОВ L 248, 16.9.2002 г., стр. 1.

         (3)  ОВ L 298, 26.10.2012 г., стр. 1.

         (4)  ОВ L 349, 25.11.2004 г., стр. 1.

         (5)  ОВ L 357, 31.12.2002 г., стр. 72.

         (6)  ОВ L 286, 17.10.2012 г., стр. 288.

         (7)  Приети текстове, P7_TA(2013)0134 (вж. страница 374 от настоящия брой на Официален вестник).


title: 2011/602/ЕС: Решение на Европейския парламент от 10 май 2011 година относно освобождаването от отговорност във връзка с изпълнението на бюджета на Агенцията на ЕС за основните права за финансовата 2009 година

text:
               27.9.2011

               BG

               Официален вестник на Европейския съюз

               L 250/220

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно освобождаването от отговорност във връзка с изпълнението на бюджета на Агенцията на ЕС за основните права за финансовата 2009 година
   (2011/602/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Агенцията на ЕС за основните права за финансовата 2009 година,
   като взе предвид доклада на Сметната палата относно окончателните годишни отчети на Агенцията на Европейския съюз за основните права за финансовата 2009 година, придружен от отговорите на Агенцията (1),
   като взе предвид препоръката на Съвета от 15 февруари 2011 г. (05892/2011 — C7-0052/2011),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 168/2007 на Съвета от 15 февруари 2007 г. за създаване на Агенция на Европейския съюз за основните права (3), и по-специално член 21 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,
   като взе предвид член 77 от своя правилник и приложение VI към него,
   като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A7-0130/2011),

               1.

               Освобождава от отговорност директора на Агенцията на Европейския съюз за основните права във връзка с изпълнението на бюджета на Агенцията за финансовата 2009 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Агенцията на Европейския съюз за основните права, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 338, 14.12.2010 г., стр. 10.

      (2)  ОВ L 248, 16.9.2002 г., стр. 1.

      (3)  ОВ L 53, 22.2.2007 г., стр. 1.

      (4)  ОВ L 357, 31.12.2002 г., стр. 72.
    ---documentbreak---

               27.9.2011

               BG

               Официален вестник на Европейския съюз

               L 250/221

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 10 май 2011 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Агенцията на Европейския съюз за основните права за финансовата 2009 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Агенцията на Европейския съюз за основните права за финансовата 2009 година,
   като взе предвид доклада на Сметната палата относно окончателните годишни отчети на Агенцията на Европейския съюз за основните права за финансовата 2009 година, придружен от отговорите на Агенцията (1),
   като взе предвид препоръката на Съвета от 15 февруари 2011 г. (05892/2011 — C7-0052/2011),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 168/2007 на Съвета от 15 февруари 2007 г. за създаване на Агенция на Европейския съюз за основните права (3), и по-специално член 21 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,
   като взе предвид член 77 от своя правилник и приложение VI към него,
   като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A7-0130/2011),

               A.

               като има предвид декларацията на Сметната палата, че е получила достатъчна увереност, че годишните отчети за финансовата 2009 г. са надеждни и че свързаните с тях операции са законосъобразни и редовни;

               Б.

               като има предвид, че на 5 май 2010 г. Парламентът освободи директора на Агенцията на Европейския съюз за основните права от отговорност във връзка с изпълнението на бюджета на Агенцията за финансовата 2008 година (5) и в резолюцията, придружаваща решението за освобождаване от отговорност, наред с другото:

                           —

                           насърчи Агенцията да определи в рамките на своето планиране конкретни, измерими, постижими, реалистични и срочни цели (SMART) и уместни, приемливи, достоверни, прости и устойчиви показатели (RACER), за да подобри оценката на своите резултати,

                           —

                           приветства Агенцията за това, че към средата на 2009 г. е започнала да прилага софтуер за бюджетиране по дейности, който ще предостави ясни показатели за разпределението на финансовите и човешките ресурси,

                           —

                           отбеляза, че започнатото през 2008 г. от OLAF разследване на Агенцията приключи през 2009 г. без предприемане на по-нататъшни действия;

               B.

               като има предвид, че бюджетът на Агенцията за 2009 г. възлизаше на 17 000 000 EUR, което представлява увеличение от 13,3 % в сравнение с финансовата 2008 година,

               1.

               Отбелязва, че освобождаването от отговорност във връзка с изпълнението на бюджета на Агенцията следва да продължава да се основава на работата на Агенцията през годината.

      Бюджетно и финансово управление

               2.

               Настоятелно призовава Агенцията да подобри бюджетното планиране и планирането на подбора на персонал, за да отстрани липсата на съгласуваност между прогнозите в областта на бюджета и персонала; всъщност отчита констатацията на Сметната палата, че Агенцията е увеличила оперативния си бюджет с 38 % чрез прехвърляне на 1 900 000 EUR от дял I (Персонал) към дял III (Оперативни дейности) поради закъснения при назначаването на работа, както и за да финансира оперативни дейности, които не са били предвидени в първоначалния бюджет; въпреки това отбелязва външните фактори (например назначаването на нов директор и завършването на важен рамков договор по инициатива на Комисията).

               3.

               Призовава Агенцията да постигне напредък, като гарантира във възможно най-голяма степен реалистична оценка на тръжните оферти; отбелязва всъщност, че Сметната палата е докладвала по този въпрос във връзка с възлагането на три рамкови договора на обща стойност 2 575 000 EUR; подчертава по-специално, че в тези три случая финансовите оферти са се различавали значително както по отношение на предложената единична цена, така и по отношение на оценката на оферентите за броя човекодни, необходими за изпълнението на същото задание.

               4.

               Приветства решителността на Агенцията да подобри планирането и контрола на договорите си, за да предотврати в бъдеще установените от Сметната палата слабости; следователно призовава Агенцията да информира органа по освобождаване от отговорност за действията, предприети в тази връзка.

      Вътрешен одит

               5.

               Признава, че все още остава да се изпълнят от Агенцията 4 от 9-те препоръки на службата за вътрешен одит, отправени след одит на финансовото управление; отбелязва по-специално, че те се отнасят за решенията за финансиране, необходимостта от информация за отчетност и мониторинг, работните програми, показващи всички налични ресурси на бюджета, и финансовите процедури и контролни листове; настоятелно призовава Агенцията да вземе мерки за изпълнението на тези препоръки.

               6.

               По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 10 май 2011 г. (6) относно резултатите от дейността, финансовото управление и контрола на агенциите.

      (1)  ОВ C 338, 14.12.2010 г., стр. 10.

      (2)  ОВ L 248, 16.9.2002 г., стр. 1.

      (3)  ОВ L 53, 22.2.2007 г., стр. 1.

      (4)  ОВ L 357, 31.12.2002 г., стр. 72.

      (5)  ОВ L 252, 25.9.2010 г., стр. 207.

      (6)  Приети текстове, P7_TA(2011)0163 (вж. страница 269 от настоящия брой на Официален вестник).


title: 2014/279/ЕС: Решение на Съвета от 12 май 2014 година за сключване на Рамковото споразумение между Европейския съюз и неговите държави членки, от една страна, и Република Корея, от друга страна, по отношение на въпросите, свързани с обратното приемане

text:
               16.5.2014

               BG

               Официален вестник на Европейския съюз

               L 145/3

         РЕШЕНИЕ НА СЪВЕТА
   от 12 май 2014 година
   за сключване на Рамковото споразумение между Европейския съюз и неговите държави членки, от една страна, и Република Корея, от друга страна, по отношение на въпросите, свързани с обратното приемане

      (2014/279/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 79, параграф 3 във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               В съответствие с Решение 2013/40/ЕС на Съвета (2) Рамковото споразумение между Европейския съюз и неговите държави членки, от една страна, и Република Корея, от друга страна (наричано по-долу „споразумението“), бе подписано на 10 май 2010 г., при условие за последващото му сключване.

               (2)

               В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, и без да се засяга член 4 от посочения протокол, тези държави членки не участват в приемането на настоящото решение и не са обвързани от него, нито от неговото прилагане.

               (3)

               В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане.

               (4)

               Разпоредбите от споразумението, различни от член 33, параграф 2, свързан с обратното приемане, ще бъдат предмет на отделно решение (3), прието успоредно с настоящото.

               (5)

               Споразумението следва да бъде одобрено от името на Съюза,

         ПРИЕ НАСТОЯЩОТО РЕШЕНИЕ:
   Член 1
   Рамковото споразумение между Европейския съюз и неговите държави членки, от една страна, и Република Корея, от друга страна, се одобрява от името на Съюза по отношение на член 33, параграф 3 от споразумението (4).
   Член 2
   Върховният представител на Съюза по въпросите на външните работи и политиката на сигурност председателства Съвместния комитет, предвиден в член 44 от споразумението. Съюзът или в зависимост от случая, Съюзът и държавите членки са представени в Съвместния комитет съобразно предмета на обсъжданията.
   Член 3
   Председателят на Съвета посочва лицето(ата), упълномощено(и) да извърши(ат) от името на Съюза нотификацията, предвидена в член 49, параграф 1 от споразумението (5).
   Член 4
   Настоящото решение влиза в сила в деня на приемането му.

      Съставено в Брюксел на 12 май 2014 година.

            За Съвета

            Председател

         C. ASHTON

      (1)  Одобрение от 16 април 2014 г. (все още непубликувано в Официален вестник).

      (2)  Решение 2013/40/ЕС на Съвета от 10 май 2010 г. относно подписването от името на Европейския съюз и временно прилагане на рамковото споразумение между Европейския съюз и неговите държави-членки, от една страна, и Република Корея, от друга страна (ОВ L 20, 23.1.2013 г., стр. 1).

      (3)  Решение 2014/278/ЕС на Съвета от 12 май 2014 г. за сключване на Рамковото споразумение между Европейския съюз и неговите държави членки, от една страна, и Република Корея, от друга страна, с изключение на въпросите, свързани с обратното приемане (вж. страница 1 от настоящия брой на Официален вестник).

      (4)  Споразумението е публикувано в ОВ L 20, 23.1.2013 г., стр. 2, заедно с решението за подписването му.

      (5)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.


title: 2013/388/ЕС: Решение на Европейската централна банка от 5 юли 2013 година относно временни мерки във връзка с допустимостта на търгуеми дългови инструменти, емитирани или изцяло гарантирани от Република Кипър (ЕЦБ/2013/22)

text:
               18.7.2013

               BG

               Официален вестник на Европейския съюз

               L 195/27

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 5 юли 2013 година
   относно временни мерки във връзка с допустимостта на търгуеми дългови инструменти, емитирани или изцяло гарантирани от Република Кипър
   (ЕЦБ/2013/22)
   (2013/388/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 127, параграф 2, първо тире от него,
   като взе предвид Устава на Европейската система на централните банки и на Европейската централна банка, и по-специално член 3.1, първо тире, членове 12.1, 18 и член 34.1, второ тире,
   като взе предвид Насоки ЕЦБ/2011/14 от 20 септември 2011 г. относно инструментите и процедурите на паричната политика на Евросистемата (1), и по-специално раздел 1.6 и раздели 6.3.1, 6.3.2 и 6.4.2 от приложение I към тях,
   като взе предвид Насоки ЕЦБ/2013/4 от 20 март 2013 г. относно допълнителни временни мерки по отношение на операции по рефинансиране на Евросистемата и допустимост на обезпечения и за изменение на Насоки ЕЦБ/2007/9 (2), и по-специално член 1, параграф 3 и членове 5 и 7 от тях,
   като има предвид, че:

               (1)

               Съгласно член 18.1 от Устава на Европейската система на централните банки и на Европейската централна банка Европейската централна банка (ЕЦБ) и националните централни банки на държавите членки, чиято парична единица е еврото (наричани по-долу „НЦБ“), могат да осъществяват кредитни операции с кредитните институции и други участници на пазара, при които предоставянето на заеми се основава на адекватни обезпечения. Стандартните критерии за определяне на допустимостта на обезпеченията за целите на операциите по паричната политика на Евросистемата са установени в приложение I към Насоки ЕЦБ/2011/14.

               (2)

               Съгласно раздел 1.6 от приложение I към Насоки ЕЦБ/2011/14 Управителният съвет може по всяко време да променя инструментите, условията, критериите и процедурите за извършването на операции по паричната политика на Евросистемата. Съгласно раздел 6.3.1 от приложение I към Насоки ЕЦБ/2011/14 Евросистемата си запазва правото да определи дали дадена емисия, емитент, длъжник или гарант изпълняват нейните изисквания за високи стандарти въз основа на всяка информация, която тя счете за относима.

               (3)

               Решение ЕЦБ/2013/13 от 2 май 2013 г. относно временни мерки във връзка с допустимостта на търгуеми дългови инструменти, емитирани или изцяло гарантирани от Република Кипър (3) временно суспендира, като изключителна мярка, минималните изисквания на Евросистемата за праговете за кредитно качество, които се прилагат по отношение на търгуеми дългови инструменти, емитирани или изцяло гарантирани от Република Кипър. След като Република Кипър започна операция по управление на дълг, включваща нейните търгуеми дългови инструменти, Управителният съвет реши, че адекватността на обезпеченията на търгуеми дългови инструменти, емитирани или изцяло гарантирани от Република Кипър, при операциите на Евросистемата, е негативно засегната, и реши да отмени Решение ЕЦБ/2013/13 на 28 юни 2013 година (4).

               (4)

               След приключването на операцията по управление на дълг и потвърждението, че Република Кипър изпълнява условията на приложимата спрямо нея програма за икономически и финансови корекции, Управителният съвет допълнително прецени, че търгуемите дългови инструменти, емитирани или изцяло гарантирани от Република Кипър, понастоящем имат стандарт за качество, който е достатъчен, за да гарантира тяхната допустимост като обезпечение за операции по паричната политика на Евросистемата.

               (5)

               Поради това Управителният съвет реши, че допустимостта на търгуеми дългови инструменти, емитирани или изцяло гарантирани от Република Кипър, следва да бъде отново възобновена за операциите по паричната политика на Евросистемата, като спрямо такива инструменти се прилагат специални допустими отклонения, различни от тези, предвидени в раздел 6.4.2 от приложение I към Насоки ЕЦБ/2011/14.

               (6)

               Съгласно член 7 от Насоки ЕЦБ/2013/4 прагът за кредитно качество на Евросистемата не се прилага за търгуеми дългови инструменти, емитирани или изцяло гарантирани от централните правителства на държави членки от еврозоната по програма на Европейския съюз/Международния валутен фонд, освен ако Управителният съвет реши, че съответната държава членка не изпълнява условията на финансовата помощ и/или на макроикономическата програма. Съгласно член 1, параграф 3 от същите насоки обаче за целите на член 5, параграф 1 и член 7 от тях само Ирландия, Република Гърция и Португалия се считат за държави членки от еврозоната, изпълняващи програма на Европейския съюз/Международния валутен фонд. Поради това е необходимо допълнително решение на Управителния съвет, което да отмени прага за кредитно качество на Евросистемата за търгуеми дългови инструменти, емитирани или изцяло гарантирани от Република Кипър.

               (7)

               Настоящата извънредна мярка ще се прилага временно, докато Управителният съвет счете, че може да бъде възобновено нормалното прилагане на рамката на Евросистемата за критериите за допустимост и контрол на риска за операциите по паричната политика,

         ПРИЕ НАСТОЯЩОТО РЕШЕНИЕ:
   Член 1
   Суспендиране на определени разпоредби от Насоки ЕЦБ/2011/14 и допустимост на търгуеми дългови инструменти, емитирани или изцяло гарантирани от Република Кипър
   1.   Минималните изисквания за кредитно качество на Евросистемата, посочени в рамковите правила за кредитна оценка на Евросистемата за някои търгуеми активи в раздел 6.3.2 от приложение I към Насоки ЕЦБ/2011/14, се суспендират по отношение на търгуеми дългови инструменти, емитирани или изцяло гарантирани от Република Кипър. Следователно за целите на член 5, параграф 1 и член 7 от Насоки ЕЦБ/2013/4 Република Кипър се счита за държава членка от еврозоната, изпълняваща програма на Европейския съюз/Международния валутен фонд.
   2.   Спрямо търгуемите дългови инструменти, емитирани или изцяло гарантирани от Република Кипър, се прилагат специалните допустими отклонения, изложени в приложението към настоящото решение.
   3.   В случай на несъответствие между настоящото решение, Насоки ЕЦБ/2011/14 и Насоки ЕЦБ/2013/4, въведени във всеки от случаите в изпълнение на национално ниво от НЦБ, настоящото решение има предимство.
   Член 2
   Влизане в сила
   Настоящото решение влиза в сила на 5 юли 2013 година.

      Съставено във Франкфурт на Майн на 5 юли 2013 година.

            Председател на ЕЦБ

         Mario DRAGHI

      (1)  ОВ L 331, 14.12.2011 г., стр. 1.

      (2)  ОВ L 95, 5.4.2013 г., стр. 23.

      (3)  ОВ L 133, 17.5.2013 г., стр. 26.

      (4)  Решение ЕЦБ/2013/21 от 28 юни 2013 г. за отмяна на Решение ЕЦБ/2013/13 относно временни мерки във връзка с допустимостта на търгуеми дългови инструменти, емитирани или изцяло гарантирани от Република Кипър (ОВ L 192, 13.7.2013 г., стр. 75).

      ПРИЛОЖЕНИЕ

         Таблица за допустимите отклонения, които се прилагат спрямо търгуеми дългови инструменти, емитирани или изцяло гарантирани от Република Кипър

                     Държавни облигации

                     Падежен клас

                     Допустими отклонения за фиксирани купони и купони с плаващ лихвен процент

                     Допустими отклонения за нулев купон

                     0-1

                  14,5

                  14,5

                     1-3

                  27,5

                  29,5

                     3-5

                  37,5

                  40,0

                     5-7

                  41,0

                  45,0

                     7-10

                  47,5

                  52,5

                     > 10

                  57,0

                  71,0

                     Държавно гарантирани банкови облигации и държавно гарантирани нефинансови корпоративни облигации

                     Падежен клас

                     Допустими отклонения за фиксирани купони и купони с плаващ лихвен процент

                     Допустими отклонения за нулев купон

                     0-1

                  23,0

                  23,0

                     1-3

                  37,0

                  39,0

                     3-5

                  47,5

                  50,5

                     5-7

                  51,5

                  55,5

                     7-10

                  58,0

                  63,0

                     > 10

                  68,0

                  81,5


title: 2011/199/ЕС: Решение на Европейския съвет от 25 март 2011 година за изменение на член 136 от Договора за функционирането на Европейския съюз по отношение на механизъм за стабилност за държавите-членки, чиято парична единица е еврото

text:
               6.4.2011

               BG

               Официален вестник на Европейския съюз

               L 91/1

         РЕШЕНИЕ НА ЕВРОПЕЙСКИЯ СЪВЕТ
   от 25 март 2011 година
   за изменение на член 136 от Договора за функционирането на Европейския съюз по отношение на механизъм за стабилност за държавите-членки, чиято парична единица е еврото
   (2011/199/ЕС)
   ЕВРОПЕЙСКИЯТ СЪВЕТ,
   като взе предвид Договора за Европейския съюз, и по-специално член 48, параграф 6 от него,
   като взе предвид предложението за преразглеждане на член 136 от Договора за функционирането на Европейския съюз, представено от правителството на Белгия на заседанието на Европейския съвет на 16 декември 2010 г.,
   като взе предвид становището на Европейския парламент (1),
   като взе предвид становището на Европейската комисия (2),
   след като получи становището на Европейската централна банка (3),
   като има предвид, че:

               (1)

               Член 48, параграф 6 от Договора за Европейския съюз (ДЕС) дава възможност на Европейския съвет, като действа с единодушие след консултация с Европейския парламент, Комисията, и в определени случаи, с Европейската централна банка, да приеме решение за изменение на всички или на част от разпоредбите на третата част от Договора за функционирането на Европейския съюз (ДФЕС). Това решение не може да разшири областите на компетентност, предоставени на Съюза с Договорите, и влиза в сила, при условие че бъде одобрено от държавите-членки в съответствие с конституционните им изисквания.

               (2)

               На заседанието на Европейския съвет от 28—29 октомври 2010 г. държавните и правителствените ръководители постигнаха съгласие за необходимостта държавите-членки да установят постоянен механизъм за действие при кризи, за да се гарантира финансовата стабилност на еврозоната като цяло, и приканиха председателя на Европейския съвет да предприеме консултации с членовете на Европейския съвет за ограничено изменение на Договора, необходимо за тази цел.

               (3)

               На 16 декември 2010 г. правителството на Белгия представи, в съответствие с член 48, параграф 6, първа алинея от ДЕС, предложение за преразглеждане на член 136 от ДФЕС чрез добавяне на параграф, по силата на който държавите-членки, чиято парична единица е еврото, могат да установят механизъм за стабилност, който да се задейства, ако е абсолютно необходимо да се гарантира стабилността на еврозоната като цяло, и в който се посочва, че предоставянето на необходимата финансова помощ в рамките на механизма ще бъде строго обвързано с условия. Едновременно с това Европейският съвет прие заключения относно бъдещия механизъм за стабилност (точки 1—4).

               (4)

               Механизмът за стабилност ще предостави необходимото средство за действие при ситуации, застрашаващи финансовата стабилност на еврозоната като цяло, подобни на положението през 2010 г., като по този начин способства за запазването на икономическата и финансовата стабилност на самия Съюз. На заседанието си от 16—17 декември 2010 г. Европейският съвет постигна съгласие, че тъй като механизмът е разработен да гарантира финансовата стабилност на еврозоната като цяло, член 122, параграф 2 от ДФЕС вече няма да е необходим за тази цел. Ето защо държавните и правителствените ръководители постигнаха съгласие, че той не следва да се използва за тази цел.

               (5)

               На 16 декември 2010 г. Европейският съвет реши да проведе консултация относно предложението с Европейския парламент и Комисията в съответствие с член 48, параграф 6, втора алинея от ДЕС. Той реши да проведе консултация и с Европейската централна банка. Европейският парламент (1), Комисията (2) и Европейската централна банка (3) приеха становища по предложението.

               (6)

               Изменението се отнася до разпоредба от третата част от ДФЕС и не разширява областите на компетентност, предоставени на Съюза с Договорите,

         ПРИЕ НАСТОЯЩОТО РЕШЕНИЕ:
   Член 1
   В член 136 от Договора за функционирането на Европейския съюз се добавя следният параграф:

      „3.   Държавите-членки, чиято парична единица е еврото, могат да установят механизъм за стабилност, който да се задейства, ако е абсолютно необходимо да се гарантира стабилността на еврозоната като цяло. Предоставянето на необходимата финансова помощ в рамките на механизма ще бъде строго обвързано с условия.“

   Член 2
   Държавите-членки незабавно уведомяват генералния секретар на Съвета за приключването на процедурите за одобрение на настоящото решение съгласно своите конституционни изисквания.
   Настоящото решение влиза в сила на 1 януари 2013 г., при условие че са получени всички уведомления, посочени в първата алинея, или, ако това условие не е изпълнено, на първия ден от месеца, следващ този на получаването на последното от уведомленията, посочени в първата алинея.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 25 март 2011 година.

            За Европейския съвет

            Председател

         H. VAN ROMPUY

      (1)  Становище от 23 март 2011 г. (все още непубликувано в Официален вестник).

      (2)  Становище от 15 февруари 2011 г. (все още непубликувано в Официален вестник).

      (3)  Становище от 17 март 2011 г. (все още непубликувано в Официален вестник).